Wotewrjene prašenja wobydlerjow nastupajo přichod Wochožanskeje brunicoweje jamy kaž tež poćežowanja z haru a prochom chce Trjebinska gmejna 23. meje na wobydlerskej zhromadźiznje rozłožić.
Trjebin (AK/SN). Spočatk decembra 2016 běchu Trjebinscy gmejnscy radźićeljo šefej sakskeje statneje kenclije dr. Fritzej Jaeckelej (CDU) list pósłali a w nim na hoberske poćežowanja komuny přez haru, proch, spadowacu dnownu wodu a wupowědźene komunalne poradźowanje skedźbnili. Na wčerawšim posedźenju předčita jim wjesnjanostka Kerstin Antonius (Trjebinske wolerske zjednoćenstwo) wotmołwu dr. Jaeckela. Wón zwuraznja swoje zasadne zrozumjenje za starosće wobydlerjow, nima pak za trěbne, haru a proch dokładnišo pruwować dać, tohorunja nic drobny proch. Z problemom, zo ma Trjebinska gmejna tójšto přemysłoweho dawka wróćić, ma so přisłušny referat statneje kenclije zaběrać.
ces_Latn szl_Latn